સીઆઈડી પડદા પાછળ ચાલી રહેલી આ રમતથી પણ વાકેફ હતી, સીઆઈડીના વડા આશીષ ભાટીયા જાણતા હતા કે સીઆઈડીની આટલી મહેનત પછી તો જગદીશ પટેલ એન્ડ કંપની ધાક-ધમકી અથવા પ્રલોભન આપી શૈલેષ ભટ્ટ પાસે કેસ પરત ખેંચાવી લે તો કેસ તુટી જાય, આવું થવાની શકયતા વધી રહી હતી, પણ જગદીશ પટેલથી ઓક ડગલુ આગળ ચાલતા આશીષ ભાટીયાએ શૈલેષ ભટ્ટને ફરિયાદ બનાવવાને બદલે સીઆઈડી ક્રાઈમના ડેપ્યુટી એસપી શૈલેષ રધુવંશીને ફરિયાદી બનાવી, જગદીશ પટેલના હાથમાં રહેલુ શૈલેષ ભટ્ટને તોડવાનું પત્તુ લઈ લીધુ હતું. હવે સીઆઈડી ક્રાઈમ પાસે અનંત પટેલ અને જગદીશ પટેલે સમાધાન માટે કરેલી બંન્ને મીટિંગના સીસીટીવી ફુટેજ પણ છે જેમાં તેઓ બિટકોઈન લીધા હોવાનું અને પાછા આપવાનું કબુલ કરે છે.